《四月八日徐郡公得雄赋此贺之 其二》
明代·张萱

海晏珠还掌上珍，拈花微笑是前身。二龙噀水九枝秀，一鹄冲霄六矢新。

臧母集肩金鸑鷟，志公摩顶玉麒麟。悬知慧业钟灵鹫，不数崧生甫与申。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。